Prognosen ved gonorè er god ved riktig og tidlig behandling. Ved langvarig og ubehandlet gonorè hos kvinner vil omlag 20% utvikle komplikasjoner i form av bekkeninfeksjon som øker risiko for infertilitet, svangerskap utenfor livmor og kroniske magesmerter. Hos menn vil noen utvikle innsnevret urinrør, infeksjon i bitestikler og kronisk betennelse i prostatakjertelen. Hos en mindre andel kan sykdommen overføres til blodet og gir mer allmenne symptomer.